open-index/open-wikipedia-markdown huggingface dataset:
Azambeene

**Azambeene** dela kibisi bo Booŋo duma (Bɔɔsi) ti ba dita dɛ yuunɛ woo tɛ̃ra ba buuri bii ba yaabeduma n yuum iŋɛ se'em ta'am wa zi'ire Booŋo tiŋa la puan.    

**La n naam se'em ti Bɔɔsi dita Azambeene n ŋwana**.   

Bɔɔsi la tuusum ze'ele la Naleerego wa'am Booŋo la na. Yaaba Awubegɔ yuum dela tɔ̃'ɔsa/ gowia ɛɛra, a yuum ɛ ta paɛ la tiŋa wa puan ti nɛreba n bobini, ba yuum dela muusi la zangeto. A yuum naɛ la ba mɛ bɔna tiŋa la puan dee ɛɛra a nɛnɔ la. Ti tiŋa wa duma yuum ta isegɛ digera e dee yeti a boti la bama pɔgeba bala zuo a lebe a lebega zi'a. Ti a yuun nyaa lebe Naleerego la ta yele ba ba/ sɔ la yeti, eŋa ɛ ta nyɛ la tiŋa ti ka ana suŋa dee nɛreba me n boi bini bala la, a wan iŋɛ la ŋwani ta'am de'e tiŋa la.    

Dee eŋa yuum ta paɛ tiŋa la puan la, a yuum paɛ ti nɛreba n bo kulega puan ãgera ko'om dee ba n yuum nyɛ e ti a yɛ tɔ̃'ɔsa lɔgerɔ la, ba za'a yuum zo mɛ de dee la bia kayila ma'a ti a soke bia la ti Naba yire bola bɛ? Ti bia la yuum tari e kiŋɛ Naba la yire.    

Bilam puan ti Naba  la yuum yeti a wi nɛreba lagesɛ ti ba doose e kiŋɛ tiŋa la puan, bilam puan ti Awubegɔ la yuun yeti aayi, eŋa ka boti nɛreba zo'e zo'e dee eŋa boti la bisɛka n tari eŋa wa'an Naba yire wa na la, bikaŋa suurekabɛ. Naba la yuum pa'aleba yeti, ba san ta paɛ tiŋa la puan, ba lu muurɔ yagelɛ tiisi zuo zo'e zo'e deti winɛ san ma'ɛ ti ba laŋɛ bugum la dee kaasɛ, dee ba san iŋɛ bala ti nɛreba la san nyɛ bala, ba wan zo de dee tiŋa la bɔba.   

Ba yuum sirum iŋɛ la bala ti nɛreba la yuum zoi de dee tiŋa la basɛ ti ba sɔna tari paɛ zina wa. Magesɛ wuu 'Yeezu' n ki bo faarebiisi ti ba dɛ'ɛna yuunɛ woo tɛ̃ra a yele se'em la, Boosi me de'eni la bala nuu tɛ̃ra ba yaabeduma la n yuun zɛbɛ fãɛ tiŋa la yele.   

## Viisɔgɔ Lɔgerɔ
Azeem

Azeem boi la Namoo tiŋa puan n lɛm Namoo bɔɔda la ti ba dɔla yakera Yelewɔɔŋɔ la. Azeem namɔa de la zoore ti tiisi la kuga kaɛ di mum

## Viisɔgɔ Lɔgɛrɔ
Aziza Abdel Halim

**Aziza Abdel Halim** Aziza de la Egyptian tiŋa nɛra Australian  Academic pa'ala la Muslim pɔgesi National Network Australia. 

## A vom yele
Ba yuun dɔgɛ e la Egypt tiŋa puan gee a zo'e la Alexandria zaba saŋa la. A dɔgereba yuun kiŋɛ la sukuu mɛ ba la zuo ti ba basɛ ti Aziza kiŋɛ sukuu ta ba'asɛ Yunivɛsiti. A yuun de la Gomena nalegera nyaa Marching Egyptian  independence  Britain la n yuun wa'am ba tiŋa la puan saŋa kaga la. A yuun pa'asɛ la Egypt budipaalesi paatila puan gee lem sugera independent Palestine. Ba yuun yɔkɛ la a ãseba ta bagɛ ti a tɔ la Gomene sɛka n yuun zi'a kukazuo la Gamal Abdel Nasser's gee a nyaa tara Physically la Psychologically Traumatised saŋa kagɛla.

Ti a yuun bɔna sarega la puan. Abdel Halim yuun kiŋɛ ta kirala Australia 1970 yuunɛ la pianos a sira la kɔma ba yin yuun kira bilam. 1973 yuunɛ la puan la ti Abdel yuun pɔɔsɛ yɛraHijab wuu maalum duma pɔgesi n yɛra se'em la. A yuun boti ti a yele ti' mam de la maalum pɔga ' fu san boti ti fu bagɛ maalum duma pu'usegɔ voorɛ fu soke mam.

## Viisɔgɔ Lɔgɛrɔ
Atongo Zimba

**Atoŋo Zimba** (dɔgɛ 1967) dela yunyuuna n ze'ele Gaana. A ɛ kiŋɛ la Africa.

## Viisɔgɔ Lɔgɛrɔ
Azudɔɔ

Azudɔɔ de la zi’an ti Booŋo faarɛ yire duma zɔna bini pu’usera yele yele wuu la san ta paɛ ba dɔpuuŋo pu’usegɔ saŋa la.
Azudɔɔ de la Zoore bunkãtɛ bɔna Booŋo. Zoore la karegɛ mɛ dee ti tiisi kɔ'ɔm yɔgɛ ka kaɛ mum. Zoore la kɔ'ɔm dɛna la kuga la tiisi ma'a ti nɛreba zɔna ŋwata dɔɔrɔ dee  ti basɛba me zɔna pu'usa ba Na'awinɛ. Nɛreba me kelum zɔna zoore la Zuo mɛ' kuura nɛnɔ. Azudɔɔ kelum dɛna la zi'an te nɛreba kina ita sɛla ti ba yi'ira tee "excursion" la.Tu tari tu'a ayima ti ka bɔna azudɔɔ la zuo ti tu nyi'ira e ti asii paa urigo. 

## [[Viisɔgɔ Lɔgɛrɔ]]
Aïr and Ténéré National Nature Reserve

**Aïr and Ténéré National Nature Reserve** de la zi'an n boi Niger tiŋa puan. La pa'asɛ la zi'isi zo'e zo'e puan ti ba iŋɛ ka UNESCO tingɔŋɔ lɔgerɔ zi'an (World Heritage site). 

La kɔ'ɔm bɔna la girego gɔbega bɔba n boi Air zoore zuo (mountains) la zoɔ bɔba boi a Tenere desert (pɔgɔtia).

Birdlife internationnal (Niisi vom yɛla) yuum baŋɛ ti la de la nimmu'ure bii yelepakerɛ zi'an.

;Aïr and Ténéré National Nature Reserve

IUCN type IV[3]

Ba yuuna pi'ilum zi'an wa maalegɔ la Ko'oro 1, 1988 yuunɛ la puan (1 January 1988)
64,560 km²

Aïr and Ténéré Addax Sanctuary

Tansugere sɛka ti ba yi'ira ti 'Strict Nature Reserve IUCN type' Ia me yuuma pi'ilum la, ko'oro 1, 1988 yuunɛ la puan (1 January 1988)
12,800 km²

## Viisɔgɔ Lɔgɛrɔ

1.BirdLife International. (2013). Important Bird Areas factsheet: NNR Aïr - Ténéré. retrieved 3 October 2013.

2. Africa's Second largest nature preserve established, Conservation Biology, Vol. 3, No. 1 (Mar., 1989), p.16

3. nep-wcmc site record[dead link]

Jennifer Talbot. The Tuareg People and the Air Tenere Conservation and Development Project, Niger, West Africa. POPULATION-ENVIRONMENT DYNAMICS:TRANSITIONS AND SUSTAINABILITY, University of Michigan, 1998.
Asamoah Gyan

**Asamoah Gyan**  Ba yuum dɔgɛ e la 22/11/1985 n boi Ankara tiŋa puan, Gaana tiŋa puan. Asamoh Gyan de la Gaana boole ŋmɛ nyaleŋa daana bɔna Gaana tiŋa was puan. A yuum lagum pa'asɛ la 'Legon Cities FC' dee yuum kelum dɛna Gaana boole ŋmɛ'ɛra tinkatɛ la za'an zuo daana (captain) la.

Asamoh Gyan pɔsega kankaŋi boole ŋmɛ'a puan de la 2003 yuunɛ la puan ti a yuum bɔna Gaana boole ŋmɛ'a tigebibesi dee ti solmiine puan ti ba ni yeti 'Premier League' la, tigere wa yu'urɛ yuum dela Liberty Proffesional, ti a yuum di bɔɔla pia la ayoobi. 

## Viisɔgɔ Lɔgɛrɔ

Buuri buuri :Boole ŋmɛ nyaleŋa
Buuri buuri :Gaana boole ŋmɛ nyaleŋa
Buuri buuri :Gaana boole nɛŋa daana kurega
Baa

Baa de la duŋa n bo ti yɛa puan. Baa tari la iŋa kɔberɔ dee me dɔgera wuu nɛra n dɔgeri se'em la. Nɛreba ni dikɛ la baa ti ka dɛna a zɔ bii ka bisera a yire bɔ'ɔra e. Farefari duma obire baa nɛnɔ me. Baa me kelum suŋera nɛreba mɛ gura ba yɛa de ti nayigeba ka tana zuura ba lɔgerɔ.

## Viisɔgɔ Lɔgɛrɔ
Baga Naaŋɔ,Ba ani Se'em Gee Kaabera

Zo'e zo'e, baga m boi yire puan de la Tɔŋɔ ti ba ni mɛ ze'ele deon bii zanɔren. Deon baga ti tu pugum yeti a de la maduma la, ba biŋɛ tu Tɔŋɔ la me ŋwana kupi kupi dikɛ baŋa pagelɛ bii firɛ bagerɛ la zuo. Ŋwana pa'alɛ la pɔka n daa boi gee pita bansi a nu'usin  bii nam la.

Bagesesi ti ba mɛ zanɔren la me woge wuu mɛɛsi sinaasi beene la. Ba ni dikɛ la ligi'irɛ firɛ bagerɛ la zuo bii dikɛ kusiia pagelɛ, nyaa dikɛ sayɛɛŋa vuge. Bagesi'a ta'am dɛna dugerɔ la si vugelesi, ti'isi, kuga/ tãsi.

Mina daana n kãaberi la ka tari sore ti a ye Lɔgerɔ bii vuga zuvɔka/sapibere gee ka'ara ko'om bii kãabera bagerɛ. A ta'am sɛgɛ lebere gee ye gɔŋɔ. A san dɛna tindaana, a ta'am vuga yiadaan zuvɔka gee kãabera.

Ba kale dɔla malema la suŋa la, yɛsa la yinɛ pu'usegɔ buuri buuri la n wa'am na la, ta'am basɛ ti nɛra sɛga kirega gee kãabera.

Yelebɛa si'a n yaɛ la a yɛsa bagerɛ kãabegɔ puan na dela " N ma/ N ma......... isege to'e ko'om wa la fu zom paɛ Yinɛn susɛ imma'asum, bidɔgerɛ, sanire........ bo tu yire wa/tiŋa wa.

Ba san tɔgɛ yelebɛa si'a n nari la ba'asɛ gee ti la dɛna la nua bii duŋa n pa'asɛ, ba nyaa ni kɔregɛ mɛ dikɛ ziim la tɔgelɛ bagerɛ la zuo.

La san dɛna nua, ba wan vɔsɛ ka kɔberɔ la tabelɛ bagerɛ la.

Sɛla n kelum bɔna bibi de la, ba san bɔta ti ba baŋɛ nyaa bagerɛ la to'e ba kaabegɔ la, ba ni dikɛ nua la basɛ mɛ ti ka pabela.

Ka San ta lebege gã'arɛ azampuyɛla, bagerɛ la to'e ya. Ka san ta libe aliko, la pa'alɛ ti bagerɛ la zagesɛ kaabegɔ la mɛ. See ti ba malegum e di eere baŋɛ sɛla ti ba tue.

Nɛra san ka'asɛ a ko'om bii kãabɛ la a bagerɛ, gee ti disɛka bɔna bii dãam, a ni ta'am yi a yizuto duma, a kɛ'ɛsi la a zɔduma ti ba wa di gee nyu. Ba san ta ba'asɛ, ba ni gee la dabino la wanɛ la puan dikɛ bo bipaalega ti ka tole zi'ire tiŋasuka. Se'em n de kiima bii kima ba puan nyaa wan ka tɔgera/zusera wuu yelebɛa si'a ti n tɔgɛ zuon la, bɔ'ɔra yire la duma. A san tɔgɛ ba'asɛ,  mina n gure bii zãli dabino la wanɛ la, wan kaɛ ba na zi zi'an la gee ti ba woo pu/ŋmɛ nupuɔ.

La de la bagerɛ kaabegɔ bii ko'om ka'atɛ woo, bii kã'a woo,  la wuu de sɛla ti vɔpa dɔla bini tɔgera bɔ'ɔrs ki'induma (bayaabeduma) ɛɛra sɛla ti ba bɔta ba zi'an bii Yinɛ ziam.

## Viisɔgɔ Lɔgɛrɔ
Baga naaŋa ba n ani se'em gee kaabera la yelebɛsi'a

Zo'e zo'e, baga n boi ba puan de la tɔnɔ ti ba ni mɛ ze'ele deon bii zanɔren. Deon bags ti tu pugum yeti a de la madum bagere la,  diŋɛ ta tɔnɔ la mɛ ŋwana kupi kupi dikɛ baŋa pagelɛ ba zuo bii firɛ  bagerɛ la zuo. Ŋwana pa'alɛ LA  pɔka la n data vɔi gee pita bãsi a nuusin bii namam la.

Bagesi'a ti ba ni mɛ zanɔren la,me wɔge mɛ zuna wuu mɛɛsi sinaasi beene la. Ba'a ni dikɛ la ligiire firɛ bagere la zuo bii ba dikɛ kusa pagilɛ, nyaa dikɛ sawɛɛŋa vuge. Baesi'a ta'am dɛna dugerɔ la tu vugelesi tiisi kuge. la,me wɔge mɛ zuna wuu mɛɛsi sinaasi beene la. Ba'a ni dikɛ la ligiire firɛ bagere la zuo bii ba dikɛ kusa pagilɛ, nyaa dikɛ sawɛɛŋa vuge. Baesi'a ta'am dɛna dugerɔ la tu vugelesi tiisi kuge.

Mina daana n kaaberi bagera la ka tari sore ti ka yɛ lɔgerɔ bii pirɛ tagera bii vɔge zuvɔkagee kaara ko'om la bii kãabera bagere la.

A ta'am sɛga leberɛ gee yɛ gɔŋɔ la. 

A san dɛna la tindaana, a ta'am vɔgɛ a tindaan zuvɔka la gaa kãabe.

Ba san kale dɔla malema la suŋa suŋa la yesa la Yinɛ pu'usegɔ buuri buuri n kɛ GGaana wa la, nyaa basɛ ti nɛreba ka le sakera ba san ta kurega gee ka kaabera r. 

Bagaŋanu Yelebɛsi'a n yaɛ la a yɛs a bagerɛ kaabegɔ puan na, n sɔ isege to'e ko'om wa bii n ma la fu zom aɛ Yinɛ susɛ imma'asum bidɔgerɛ sanire boi tu yire bii tiŋa wa.

Ba san tɔgɛ yelebɛsi'a n nari la ba'asɛ gee ti la dɛna la nua bii duŋa n pa'asɛ, ba nyaa ne kɔregɛ mɛ dikɛ ziim la tɔgelɛ bagerɛ la zuo.

La san dɛna nuqa

La an dɛna nua la ba wan yɔsɛ ka kɔberɔ tabelɛ bagerɛ la zuo.

Sɛla n kelum bɔna bini dela, basan  bɔta ti bagaŋɛ ti bagerɛ la toe ba kãabegɔ la ba ne dikɛ la nua la basɛ mɛ ti ka pabela.

Ka san ta lebege gã'arɛ azampuyɛla, bagerɛ la to'e ya. Ka san ta libe a liko la pa'alɛ ti bagerɛ la zegesɛ mɛ. See ti ba malegum e di eerɛ baŋɛ sɛla ti ba  ka to'e.

Ka'a ti n pugum pa'alɛ zuon la ka dole la bunvɔɔsi wuu nuusi kiini la buusi a.

Nɛra san kãasɛ a ko'om bii kaabɛ la abagerɛ ba'asɛ gee ti dksɛka bɔna la daam, a ne ta'am yi a yizuo duma a kɛ'ɛsi la a zɔduma ti ba wa di gee nyu. 

Ba san ta ba'asɛ, ba ne gee la dabino wanɛ puan, dikɛ bo bpaalega ti ka tole zi'ire tiŋsuka. Se'em n de kiima bii ba puan la nyaa wan kã tɔgera yelebɛsi'a taaba ti n tɔgɛ zuon la, bɔ'ɔra yire la duma. A san tɔgɛ ba'asɛ mina n gurɛ dãbino la wanɛ la, wan ka'ɛ ba zi zian la gee ti ba woo nupu'ɔ.

La de bagerɛ kaabegɔ  ko'om ka'arɛ woo bii la de la ka'a woo la woo de la sɛla ti vɔpa dɔla bini tɔgera bɔ'ɔra ki'induma ɛɛra sɛla ti ba bɔta ba zian bii Yinɛ zi'a.

## Viisɔgɔ Lɔgɛrɔ
Bagenaba Saa Dua

Bagenaba Saa Dua:

Asaa Dua dee baga la puan ti ba wi’ira e ti bagenaba Saa Dua la, ze’ele la Dua Yikinɛ. Asaa Dua yuum eeri la tuuma ka nyɛta nyaa ɛ kiŋɛ Dagɔŋɔ tiŋa puan ti a ta bɔ bunɔ lem yire na. Asaa yuum ta bɔna Dagɔŋɔ tum la yuuma atã. Yuuma atã la puan ti Asaa yuum ta nyɛ Dagana ti a tibera nɛreba Dagɔŋɔ tiŋa la puan. Asaa yuum dikɛ amiŋa mɛ ta lem la budaa wa ti ba bɔna deti a ɛɛra tuna a tuuma la. Ba yuum lagum bɔna la bala ti budaa la yuum nyaa ta nɔŋɛ Asaa yele, yuum nyaa yele Asaa yeti, a lagum po suŋera e la a nyɛga wa tũ’a ti a tara tibera a nɛreba wa. Asaa yuum ka lobe zuo dee to’e la nu’usi siyi la pupeelum. Asaa la budaa wa yuum lagum tuna la tibegɔ tuuma wa la bala ti la ta paɛ yuuma atã ti Asaa yuum nyaa po mina nyɛga la tuuma fii.

Dagana la n yuum tiberi nɛreba basɛ mɛ ti tiŋa la nɛreba yuum nyaa nɔŋɛ a yele tiŋa la puan. Budaasi yuum bo'ori e lɔgerɔ mɛ suŋa suŋa ti pɔgesi me bɔ’ɔra e pa’asa deti pɔgesi la sisesi dugera dia kina bɔ’ɔra ba pa’asa. Dagana wa yuum nyaa nyɛla bala wum nyɛlum nyaa dɔla bilam gã la pɔgesi la. Budaa a yuum tari la a baga la pã’asa pɔgesi la gã deti ba sireba ka mina. A yuum gã pɔgesi la mɛ ta ta la ba kɔma pa’asɛ

A yuum nyaa gã ba bala la ta bɔ la pɔka ka yima puurɛ ti pɔka la sira nyaa soke a pɔga nyaa, ani n bo fu puurɛ la. Beni zuo, pɔka la sira yuum kiŋɛ la sore yuum mɔɔnɛ nyaa kulum, bala la zuo a yuum mi ti eŋa ka gã’arɛ a pɔga la gee nyaa ta bɔ’ɔra ka puurɛ. Bilam puan ti pɔga la yuum nyaa yeti la dela tiba la n bo eŋa puurɛ la.

Pɔka la sira yuum nyaa kiŋɛ la Dagɔŋɔ Naba yire ta yele Naba la yeti bunɔ la iŋɛ la bala. Tiŋa la Naba la yuum nyaa wi tiba la mɛ ti wa’am ti Naba la nyaa soke e yeti, pɔka wa yele la bala fum tari la dina? Tiba la yuum ka parum dee tɔgɛ la yelemɛrgerɛ yeti, la dela asira ti eŋa gã’arɛ la pɔka la mɛ. 

Tiŋa la duma yuum nyaa nyɔkɛ tiba la mɛ ta pagɛ paka deon puan de gee la Asaa ma’a ti a bɔna yire la puan. Farefari duma n makɛ yele se’em la  'Ayima bua n ki ti ayima ziirɔ sɔɛ za’asum’ la zuo, Asaa n yuum nyaa sɔɛ tibegɔ la nyaa tibera tiŋa la puan. La yuum ka yuɛ ti Asaa yuum nyaa tari baga la za’a kulum Dua tiŋa puan na nyaa dɛna baga daana tibera nɛreba ti ba nyaa lebege wi’ira e ti Bagenaba Saa Dua. 

## Viisɔgɔ Lɔgɛrɔ
Bagenaba Yambega Booŋo Ayɔɔpĩa

Bagenaba Yambega de la Bagenaba n ze'ele Booŋo Ayɔɔpĩa Booŋo so'olum la puan.

## Viisɔgɔ Lɔgɛrɔ
Bakolego

Bakolego de la fu mayaaba bii sɔyaaba ma ti yaabeduma iŋɛ ti ŋwɔna tingana la bunki'isi tɔgum ti ba ba dɔla a pooren ŋwɔna ki'induma la tingana tɔgum nyaa ka'asa Ko'om bɔ'ɔra ba ti ba tɔ'ɔsa paara yinɛ ti imma'asum bɔna ba. 

Bakolego de la fu sɔyaaba aseba yidum san ku goduŋa gee ti nɛreba la ,za'a san ki gee basɛ ti nɛra ka bɔna wan doose taaba garesɛ basɛ gee nyaa ŋma e ti a nyaa ko'om nyuurɛ la dia dita fu zi'an. Yaadum sɛba n bugeri bakolego la wan kelum sina baga la zi'a bugera ŋwɔna ba ki'idum la ba tingana la yinɛ tɔgum lɛbera ka'asa ko'om yɛta imma'asum gee lagena buuri yinɔm.

A kelum le dɛna la fu mayaaba yire bagere san bɔna gee ti nɛra ka bɔna bini wan kaabera e,la de la a low a buuri la doose ti fu wan we la bakolego bugɛ baŋa gee garessɛ basɛ gee nyaa ŋma e ti a dɛna bakolego gee ti fue dɛna Nab

Bakolego n naam se'em.

Bakolego naaŋɔ la zo'e mɛ gee bɔna ayima ayima gee sɛla fii ti mam viisɛ nyɛ la ŋwana.

Fu san dikɛ kurego tingonɔm wa ta'am ta naam bakolego dɔla fu ti ba wan bugɛ bakolego la ta'am baŋɛ ti kurego la ti fu dikɛ tinganɔm la silum lebege la bakolego dɔla fu yese fu mayaaba yire bii fu sɔyaaba a seba yire. Fu buka la puan, a wan pa'alɛ fu eŋa yese zi'a la , la fu doose eŋa nama tari eŋa wa'am nati a nyuura ko'om

A yima mɛ boi a'am fu lɔgerɔ magese wuu fu ta'am dita pɔgeba ti ba kiira bii yɛsa bii dɔgera kɔma ti ba kiira . A kelum ta'am basɛ ti fu zalɛ., fu san le dɛna la kaara  fu wan kɔ gee kan nyɛ dia bii fu san ugera ti ba kiira. Fum se'em nyɛti ŋwana pa'a sa'aŋɔ wa. A ti fu ee bagebia buŋɛ baŋa sɛla n sɔi fu lɔgerɔ fu sɔyaaba aŋa wa. A wan yele pa'alɛ bakolego n tu fu zuo yese fu mayaaba yire bii fu sɔyaaba yireyire dɛna bakolego dɔla fu la nyaa dena la fu isegɛ saazuo la fu buŋɛ welisi baŋɛ eŋa n yese zi'andɔla fu la.

Nɛra ta'am ku goduŋa ti duŋa la ta kilum lebegɛ bakolego dɔla fu gee yeti eŋa yese la fu mayaaba yire bii fu sɔyaaba ma n de eŋa kilum duŋa la ti fu kuwa zuo boi tigane wa zuo dita mɛ ti fu Ku eŋa. Ɛŋa me ka me nyɛta dia ta Ko'om nyuura bala eŋa de la bakolego dɔla fu la fu isege sanzuo la fu doose a nama ŋma e ti a nyɛta dia la la ko'om nyuurɛ gee ti bimmbfilum la fu buuri.me ta'am ita a de'eŋo ta yuebii a kuregɛ mɛ ti de'eŋo la silum lebege bakolego diɔla e. de'eŋo w ta'am dɛna lunmɛɛra boi duriŋmɛɛra ŋwana wuusa yese LA n bugeri bɔgerɔ daare woo wuna gee nyɛta sɛla n iti eŋa a vom puan LA. Fum se'em  daana n fu zwum ŋwana de la woo wuna gee nyɛta sɛla n iti eŋa a vom puan puan LA. Fum se'em daana n wum ŋwana de la fu we bakolego bugɛ tulum tulum gee garesɛ paɛ b.

Tinganɛ n dɛna kulega bii tia ta'am yese fu buuri puan dɛna yaabebuuri puan silum  lebege bakolego dɔla fu ŋwana mɛ yese fu buuri puan ti a wan ka'asa ko'om bɔ'ɔra ba, la de la a silum wa'am fu zi'an naam dɛna bakolego tu fu zuo gee yeti fu doose eŋa nama la fu ŋma eŋa ti eŋa nyɛta ko:'om la diisi dita.

## Viisɔgɔ Lɔgɛrɔ
Bakolego la Bakoleyaala

Bakolego la Bakoleyaala.
Bakolego buka de la sɛla ti Atibefanreŋa dɔla bini baŋera ba vom yɛla

## Viisɔgɔ Lɔgɛrɔ
Baba Rahman

**Abadul Rahman Baba**,  ba yuum dɔgɛ e la July ŋwarega, 1994 yuunɛ la puan gee ti a yu'urɛ sɛka ti ba mina de la Baba Rahmam. A de la boleŋmɛ'ɛra n ŋmi'iri "left back" Chelsea la Gaana national team(booleŋmɛ'ɛreba tigere) la puan. 

Ti a  pɔse la a boole ŋmɛ'a la, a yia ŋmɛ'a de la n yuun po ŋmɛ Gaana "premier league" la bo Asante kotoko 2012 yuunɛ la puan. A yuun  kiŋɛ ta sãŋɛ la Bundesliga club Greather Furth, bɔna bini yuuma ayi. A yuum ŋmɛ FC Augsburg gee nyaa kiŋɛ Chelsea 2015  yuunɛ la ta to'e "14 million Eroupe" (solmitiŋa ligeri) gee ti la pa'asɛ 22 Eroupes . Rahman iŋɛ a internation l debut la 2014 gee yuum pugum pa'asɛ sɛba zɔta la 2015 Africa cup of nation la.

## A vom Pɔsɛga
Abdul Rahman Baba ti ba yuun dɔgɛ e yuun dɔgɛ la july ŋwarega  di dabesa ayi daarɛ,(2nd) 1994 yuunɛ la puan, n boi Tamale so'olum (Northern Region )n boi Gaana wa la Alhaji Baba la Hajia Fati Baba Sibdoo n a dɔgereba. A kiŋɛ a sukuu la our Lady of Fatima JHS la Young Dakpem'yili JHS n boi Tamale. A pɔse a boole ŋwɛ'a la local team,  Young Mateors m boi Tamale so'olum.  A yuun ŋmɛ la 2004 paɛ 2010 yuuma la gee ti ba nyaa dikɛ e ti a ŋmɛ'ɛra bɔ'ɔra scouted and Joining Dreams FC n boi Ãnkara so'olum, sankaŋa la ti a de la yuumpia la ayoobi (16 years). 

## Club Career
Rahman pɔsɛ a boole ŋmɛ'a wa la Dream FC n boi Gaana Division two la. Eŋa n yuum ŋmɛ suŋa suŋa  zuo, ti ba yuun tari e kiŋɛ Asante kotoko Ghanaian premier league ti a ta ŋmɛ bo yuunɛ.

## Viisɔgɔ Lɔgɛrɔ
Baluŋo

Kɔlegɔ Baluŋo boi la Taleŋ tiŋa n boi Gaana saazuo so'olʋm la puan (Upper East region). A boi la Fum n ze'ele Bɔlega wɛ'ɛsa kɔlegɔ tiŋasuka.

Sukuu Duma n boi Kɔlegɔ Baluŋo 

# Baluŋo JHS 
# Baluŋo Primary 
# Baluŋo Nusery 
# Fountain Gates JHS 
# Fountaim Gates Primary 
# Fountain Gates Nursery 
# Golden Step Senior High School

## Viisɔgɔ Lɔgɛrɔ
Baluŋo Technical School

Baluŋo technical Sɛkindirɛ (kɔmbibuulegɔ) sukuu katɛ wa dee ti ba ni kɔ'ɔm ŋmaɛ ŋwana gi'i ti Batech la boi la Baluŋo tiŋa la puan n boi Booŋo so'olum la. Ba pɔsɛ sukuu wa la santa puan (social center)

## [[Viisɔgɔ Lɔgɛrɔ]]
Banaasi la Dansigesi Pi'a

Banaasi la Dansigesi Pi'a Bɔlega so'olum puan. Nanaasi bii daansigesi de la gurentana ti ba ni pɛ ti budaasi yɛɛra. Pɔgesi me tari ba dinɛ mɛ ti ba wugɛ ti ba da tomese taaba pɛ ba n boti di se'em yɛɛra. Ba ta'am tomese ka fuwɔŋa beene ti ba tara wɔɔra bii vugeta ba zuto gee pagela la bɔken ti ka ana suŋa. Gurentana wuka wa yuun pi'ilum la Mɔtiŋa sa ti Muusi la basɛba yuun ɛ yakɛ Gurentiŋa na   wugera. Bilam ti pɔgesi la me tɔgesɛ wugera.

## Viisɔgɔ Lɔgɛrɔ
Battir

**Battir** 

Battir de la tinkɛ'ɛga bɔna West kudɔregɔ la 6.4km Bethlehem, la South west ni Jerusalem, yuuma 2007 puan la, tiŋa wa yuum tari la nɛreba ti ba zo'e paa 4,696. 

Tiŋa wa yuum ze'ele la Byzantine la Maalam duma saŋa la, gee bɔna Ottoman la British Mandate. Ba yuum kaalɛ nɛreba la za'an ti ba yuum dɛna Maalam duma za'an. 

Yuuma n tole sa, ti tiŋa la yuum boi la Jerusalem ta paɛ Bayt jibrin. Battir boi la Jaffa Jerusalem zɛrega pa'alɛ, yuum bɔ'ɔra armistic soore, Isreal la Jordan ze'ele 1949 yuunɛ la puan ta paɛ dabesa a yɔɔbizɛberɛ la Israel.

## Viisɔgɔ Lɔgɛrɔ
Bawku Da'a

Bawku (Bɔkɔ) da'a dee ti Farefari duma wi'ira ti bɔkɔ da'a la de la dakãtɛ n boi Bɔkɔ tiŋa puan. Ba kooseri mɛ dee da'ara bini, ba kooseri la lɔgerɔ zo'e zo'e bini. Ba diti da'a wa la dabesa ata ata daarɛ woo, da'a wa la Bɔlega da'a, Zebila, Garu la Tamalɛ da'a n diti la daayinɛ. 

Da'a wa kooseri la lɔgerɔ zo'e zo'e magesi wuu; duka lɔgerɔ, lɔgeyɛɛtɔ, dusi, dia la lɔgerɔ zo'e zo'e. Ba me kelum tuna nu'use tuuma mɛ deti nɛreba zo'e zo'e me kelum zamesera nu'o tuuma mɛ magesi wuu; Tama wuka, Lɔgerɔ pi'a, Zuto itegɔ, Fita tuuma la ba zo'e zo'e. 

Da'a wa me kelum tara a lɔkara sitaasum ti a vaara sina Kumaasi la Ankaara tinsi puan. Da'a wa tari suŋerɛ zo'e zo'e bɔ'ɔra nɛreba mɛ, a suŋeri ba ti ba nyɛta timaalegɔ dɔla saama nu'osen, nɛreba me kelum nyɛta ba nuurɛ dia, ba me kelum zamesɛ ba nuo tuuma, ba me kelum nyɛta ligeri da'a miŋa puan.

## [[Viisɔgɔ Lɔgɛrɔ]]
Bawku da'a

Bɔkɔ da'a de la dakatɛ bɔna bɔkɔ tiŋa la puan. Da'a wa Ki'iri la Bɔlega da'a daarɛ. Da'a wa de la dakatɛ bɔna Bɔkɔ so'olum puan. Tinsi zo'e zo'e n ki'iri da'a la. Ba ko'oseri la lɔgerɔ zo'e zo'e, dia, dunsi. Disetɔ ti ba kɔɔsa de la, mui, ki, zɛvuurɔ. Dunsi la me de la nii, buusi, piisi la sɛla n lɔgerɔ zo'e zo'e. Tinsi zo'e zo'e n ki'iri da'a wa kɔɔsa gee da'ara.   

Bɔlega pɔgesi n kine da'ara gee koosa. Farefari pɔgesi wa kine da'ara la mui, Zɛvuurɔ la lɔgerɔ zo'e zo'e lɛbera Bɔlega koosa. Da'a wa pɔsɛ la 1880 la puan. Da'a wa daa dela pupeelum Naba Abugedago n daa di naam la yi la n da bɔna gee ti naa sɛka n yuum bɔna zian wa nyaa toe ti Bɔkɔ nyaa Ana ŋwana wa.   

Nɛreba zo'e zo'e ka le bɔna tiŋa la puan bala sɛla n sɔi la de la zaberɛ la. Nɛreba yuum wa'am paɛ 206,685 tiŋa la puan gee Nɛreba ka zo'e bala yɛsera zɛberɛ la zuo.  

## [[Viisɔgɔ Lɔgɛrɔ]]
Bayaa

Bayaa dee ti solemiisi wi'ira tii, 'undertaker' la. Bayaa dela nɛremina n malum tu buuri malema la paɛ beene yese la kum malema puan Dee ti nɛra san ni ta ki, ti ba lagum naɛ taaba tari nɛra la ta laɛ yɔɔ puan.

Dee ti fu baŋɛ dɛna bayaa, see ti laɛ pɔka la budaa dee nyaa loe bayayoore ta ku duŋa kaabɛ yoore la dee nyaa wan ta'am wi fu miŋa bayaa, yoore woo la ka malema, yɔa la me boi la yima yima. Yoore woo la a malema la siseko..

## [[Viisɔgɔ Lɔgɛrɔ]]
Bawku

**Bɔkɔ 'Bawku** de la tinkatε n boi Bawku Municipal District la puan, a de la tiŋa n boi Bɔlega so'olum la puan 'Upper East Region', Gaana. A lεm la Fãreŋa deti ba wi'ira ti 'Burkina Faso'. Bɔkɔ tiŋa tari nεreba ti ba zo'e paɛ 69,527, 2012 yɛa la nɛreba kãlɛ la puan.

Bɔkɔ so'olum la puan kelum tara timbibesi mɛ zo'e zo'e. Bɔkɔ pu la buyi, tu tari la Bɔkɔ tiŋerin bɔba la Bɔkɔ saazuu bɔba. Bɔkɔ saazuu bɔba la me pu la buyi Bɔkɔ 'municipality' la Binduri. Binduri tinsɛto n boi bilam la dela, Gumyoko, Bazua, Basi, la Binguri.

Binguri so'olum la puan, buuri sɛba n boi bini la de la, Mamprusi la Kusaasi fii wa n lagum taaba bɔna bini. Gumyoko la Binduri so'olum dela Mamprusi. Gee Kusaasi la n zo'e Gumyoko la gana Mamprusi la. Mamprusi wa zo'e zo'e de la kaareba. Ba kɔɔri la mui, ki la dia buuri buuri. Ba kelum ugera la dusi pa'asa mages wuu buusi, piisi la dunsi zo'e zo'e ba tiŋa la puan. 

Tiŋa la nɛreba basɛba boti tuuma gee me kelum bɔta sukuu kine. Sɛla n ta'asɛ ti kusaasi la mamprusi zaberɛ la de la, na'am zuo. Ti ba kuura taaba gee pugum kale mina ti eŋa de la bia la bunkutɛ tiŋa la puan. 

Mamprusi sɛba n boi Bɔkɔ Gumyoko tiŋa puan la, diti la Damba kibesi. Kibesi wa de la sɛla ti ba ita tiira ba sɔyaabeduma yɛla ba vom puan. Kusaasi wa de la kibesi ti ba ita ŋmaresi pia la buyi (yuunɛ) woo puan. Ba diti kibesi wa bɔ'ɔra la ba sɔyaabedum la ba mayaabeduma fara la bama n bise ba yuunɛ la puan ti ba kɔ dee kelum basɛ ti saa ni ti ba dia la maalɛ suŋa suŋa ti ba nyɛ dia di gee bo ba kɔma, ba bo ba fara fara. Ba yi'iri ba Kibesi wa la Samanpiid.      

Bɔkɔ me kelum tara la tinkãra anaasi n boi ka puan     

#
#
#
#      

## Viisɔgɔ Lɔgerɔ
Benin

Benin dela tiŋa n boi Afireka Nɛresabelesi tiŋa zuɔ nuo bɔba

## de kuko/ buuri tuusum

## nɛreba zo'ore

## tiŋa la yahi

## Gɔvena la waraduma

## Viisɔgɔ Lɔgɛrɔ

Tigere tigere:Nɛresabelesi tiŋa
Betty Mould-Iddrisu

**Betty Naa-Akuyea Mould-Iddrisu** ti ba yuun dɔgɛ Dawalega ŋmarega dabesa pisiyi la ayi, 1953 yuunɛ la de Gaana nɛra n de lɔya la gɔmena nalɛgera, Ama'asum tia paati (NDC) nɛra. A yuun de la 'Minister for Education' Gaana 2011 ta paɛ 2012 yuunɛ. E yuun ta tum 'Attorney General' la 'Minister For Justice' tuuma ze'ele 2009 yuunɛ ta paɛ 2011 yuunɛ la eŋa n yuun de pɔgesɛka n de yiadaana ti a dɛna 'Attorney General'  Gaana tiŋa. Gee ti a yuun baŋe dɛna gɔmena nalɛgera la, a yuun de la 'Head of Legal  and Constitutional Affairs' bɔna Commonwealth Secretariat' n yuun boi London. . Mould-Iddrisu  yuun pa'asɛ la nɛresɛba ti Ama'asum tia paati (NDC) duma yuun loe ti ba ta'am dɛna Gaana zuudaana podɔla la ayima.

## Sukuu Yɛla
Ba yuun dɔgɛ Betty Naa-Akuyea Mould-Iddrisu la Dawalega ŋmarega dabesa pisiyi la ayi 1953 yuunɛ la puan. A yuun pɔsɛ a sukuu la Gaana International School la Achimota sukuu la Accra Academy to'e sɛkendire sɛtifikateti. 1983 yuunɛ ta paɛ 1976 la, A yuun le kiŋɛ la Gaana Yunivɛsiti, Legon la puan ta zamesɛ wara yɛla to'e sɛtifikateti sɛka ti ba yi'ira ti 'Bachelor's degree in Law' (L.L.B). 1978 A  yuun le kiŋɛ la London School of Economics ta zamesɛ to'e 'Master's Degree'

## Tuuma
2003 yuunɛ la puan, ba yuun loe Mould-Iddrisu ti a dɛna 'Director of the legal and Constitutional Affairs Division of the Commonwealth Secretariat, an inter-governmental organization' n yuun tari nɛreba pinuu la batã bɔna tigere la puan n boi London.

## Viisɔgɔ Lɔgɛrɔ
Bi'isere

**Bi'isere**
[bḭ́ʔḭhəre]. Bi'ire dela nɛŋɔ n yule bii n boi pugeto la  pɔgesi nyu'ɔ. Dee me kelum tara  dia (bi'isum) bɔ'ɔra bilɛɛsi ti ba dita zo'ora gura ba ta tana nyuura kokoo bii dita sagebɔ dia. 
De me kelum dɛna la  iŋa la  naanɛ n baseri ti tu tana wɛlegera baŋɛra pɔgesi la budaasi.

paradigm: DI/'A

plural: bi'isa. Ba San paɛ bayi bii bata, ba yi'ire ba la bi'isa

Noun.

• breast

Category: Body parts

## Viisɔgɔ Lɔgɛrɔ
Binduri Y3la (Sɔlma)

Binduuri tuusum: Binduuri disetere boi la Bɔkɔ so'olum n boi Bɔlega 'Upper East Region'. Binduuri de la timpika n boi Bɔkɔ tiŋa la puan.

Binduuri 'District' wa n pa'asɛ 'District' duma la puan ti ba dɛna pia la anuu Bɔlega so'olum la puan ti ba wi'ira ti 'Upper East Region' la Gaana wa la. La yuum boi la Bɔkɔ 'Municipal' la puan n yuum pɔsɛ 1988 yuunɛ la puan. Gee 'District' sɛba si'a n yuum pɔsɛ yia yuum de la Bɔkɔ 'District' la Pusiga 'District' tari ta paɛ 28 June, 2012 yuunɛ la puan. 'District' wa boi la 'Eastern part' dee  pa'asɛ la Bɔlega so'olum la puan 'Upper East' la.

## Viisɔgɔ Lɔgɛrɔ
Bazua da'a

Bazua de la tiŋpɛka boi la Binduri soluum. Tiisɛ sɛba n le'em bila de la Gumyoko ,Zaago ,Timma'asegɔ, Aporzo'a ,Sapɛlega la tiise zo'e zo'e. Bazua da'a la yuum bɔna la Gumyoko sukuu la puan. Gee ti nɛra kayima kiŋɛ da'a la puan ta dikɛ da'kugerɛ la tara ta kiŋɛ ta kiŋɛ Bazua puan. Gumyoko  duma nyaa yese daare kayima nyaa bisɛ gee ka yɛ da'a la kugere la gee nyaa dikɛ ba mini biŋɛ nyaa ta baeɛ ti LA Dela Bazua duma n wa'am na zu  ka. Bazua da'a la kɛre la Bɔlega da'a daare. Tiisɛ zo'e zo'e n kina da'a zo'e mɛ  la lɔgerɔ sɛto ti kuusa de la, mui,ki, kareyɛna  la lɔgerɔ zo'e zo'e. Gee Bɔlega pɔgesi ti ba yira ti gurepɔgesi la kina LA bilam daara zɛvoorɔ , mã'ana la mui duma lebera Bɔlega ta koosa bilam. Ba'a wa tiise zo'e zo'yee n kina bilam n koosa gee da'ara lɔgerɔ. Ba'a wa puan, for San kiŋɛ fu kalem boti kulega beni zuo fu ni zi'irɛ bilam

## Viisɔgɔ Lɔgɛrɔ
Black Star Square

**Black Star Square** 

Black Star square la me nuu n kelum dɛna 'Independence Square' la de la zi'an m boi Ankara so'olum Gaana tiŋa puan. Zi'an la ka Zack la Ankara zɛkatɛ la ti ba ŋwɛ'ɛra boole la(Accra Sports Stadium) la Kwame Nkrumah Memorial Park. Stadium wa puan ti ba lagese ita Gaana sɔi amiŋa de'eŋɔ wa la la lagesegɔ sɛka woo n de Gaana za'a lagesegɔ gee me kelum dɛna zi'an ti ba ni ita soogɛpa foole tagelegɔ la ( military parade ) la lagesegɔ duma zo'e zo'e. Ba yuum ba'asɛ di la 1961 yuunɛ la puan, sansɛka ti solemitiŋa pɔgenaba ti ba yi'ira e ti Queen Elizabeth II yuun yeti a wa'am  Gaana na la. 

## '''TUUSUM'''
La kɔ'ɔm ze'ele 1957 yuunɛ la puan, [Kwame Nkrumah] n yuun de Gold Coast yi'a zuudaana ti solemiisi yi'ira ti 'Prime Minister'. Ba yuun nyaa to'e bamisi solemiisi nu'usi ba'asɛ la, ti ba yuum nyaa tee yu'urɛ la ti di dɛna Ghana.  Kwame Nkrumah n yuun tu ɛberɛ ti ba mɛ independence square zi'an ti ba yuun ni lagesera dɛ'ɛna ba ta to'e bamisi ba'asɛ ti [Queen Elizabeth se'em n pa'asɛ Buyi la me yuun wa'am na la.

## '''Tuulum yɛla 'Importance''''
Black Star Square wa de zi'a ti ba ni dɛ'ɛna Gaana n yuum to'e bamisi solemiisi tu'usum kibesi la to yi'ira solemiine puan ti 'Ghana's Independence Day' bureya ŋmaresi sita daarɛ woo puan ka dabesa ayoobe daarɛ yuunɛ woo puan. Sela n tabelɛ iŋɛ bini ka tara itiegɔ zi'an de la Gaana n yuum diti a yuum pinuu kibesi la ti ba yi'ira solemiine puan ti 'Ghana's 50th Anniversary' la bɔna Kilenkiiŋa 6, 2007 yuunɛ la puan. La yuum de la  John Kuffour saŋa la puan ti ba yuum de'em de'eŋo wa.. Dagi bala ma'a gee Gaana tigesego kara woo ba iti la zi'an miŋa puan ba kibesi duma za'a waabi.

### '''Aŋa (Structure)'''
Fu san bisɛ independence Square wa puan, la tari zi'iregɔ zi'an wa nyaŋɛ zi'iri nɛreba kalɛ n paɛ wuu 30,000. Zi'an wa tari la lɔgerɔ batãwa nyaŋɛ dikɛ ŋmɛ nyu'ɔ ti ba wan nyaŋɛ yeti Ba tari mɛ ba zabɛ to'e ba misi solemiisi wa nu'usin. Ti kɔgetuna de la Independence Arch, faarɛ daare lɔkɔ n la Black starsi koleŋa la ti ba zo'e zo'e yi'ira ti Black Starsi Monument la. Yɔgerɔ ti ba dikɛ yagum soldier ze'ele ti a nɛŋa besira Independence Arch pa'ala la Gaana duma n koŋɛ ba zabera ti ba to'e Gaana nɛreba solemiisi wa nu'usin.

## '''Major events'''
Gaana wa zuto duma sɛba woo n ki la, ba yuum iŋɛ ba kɔa la zi'a wa ouan ti ba yi'ira solemiine puan gi'i  ti 'Square' la. Magesɛ wuu; John Atta Mills la Jerry Rawlings,. Dagi bala ma'a gee ba kelum yuum iŋɛ Aliu Mahama, kuurɛ la zi'a miŋa puan. Bureya pooren ŋmaresi sita la puan ka dabesa pisiyi la anaasi daarɛ n de wuu Kilenkiiŋa 24, 1998 yuunɛ la puan la nɛreba n yuum paɛ kãlɛ 500,000 n yuum lagesɛ zi'a miŋa puan ti ba to'e solemitiŋa so'olum sɛka ti ba yi'ira ti US zuo daana kurega la ti ba yi'ira ti Bill Clinton la a pɔga, Hillary Clinton. Ba yia wa'aŋɔ n yuum bala ti ba kina Gaana wa.

### Viisegɔ gɔnɔ
 ISBN 1282417908e


## External links
Wikimedia Commons has media related to ***Independence Square (Ghana)***. 
Buuri buuri:All
Buuri buuri:DWUG- Article of the Week 2024
Baga La A Ga'a Zia Yiri Poun

Bagekaabera woo yire puan tari la Baga tɔka tɔka. Magese wuu bagesɛba n de; sɔyaabeduma, sɔduma, mayaabeduma, maduma, bagesɛka ti ba kiŋɛ ta di wa'am na, fu san ku la goo/moen duŋa ti la nara ti fu mɛ kaabera bii fu nɛra daa san ŋma bakolego gee ki ti la nara ti fu mɛ kaabera e.

Sɔduma la sɔyaabeduma la ni mɛ la zinyɔren. Bama n narɛ ti ba bɔna zinyɔren bisera ti sa'aŋɔ da kɛ̃ yire la puan.

Maduma la mayaabeduma la me ni mɛ la zinzakan bii bɔ'en. Bama n sɔ deon la bisera ti sɛla n de sa'aŋɔ san zɔɛ zinyɔren la kɛ, ba wan lagum la sɔduma la sɔyaabeduma la zɛbɛ la sa'aŋɔ la. 
Bagese'ere ti ba kiŋɛ ta di la ni mɛ la bɔ'ɔ puan bii ba mɛ di gɔsegɔ. Sɔ bii yaaba bakolego ni mɛ la gɔsegɔ bii zinyɔren deti sɛba bakolo me mɛti la zinzakan ti a sɔna bisera zi'an woo yire la puan.

## Viisɔgɔ Lɔgerɔ
Bolgatanga Girls Senior High School

**Bɔlegataŋa Bipugeto Sukuu Kãtɛ**  de la bipugeto ma'a sukuu n boi Bɔlegataŋa 'Upper East' so'olum, Gaana wa.

Ba yuum mɛ sukuu wa la yuuntusere la yuunkɔbesi siwɛi la yuumpinuu la ayoobi (1956) ti ka dɛna la bipugeto tiŋasuka (middle) sukuu  ti bipugeto la kina bini gã'a dee zamesera. Ba yuum tee sukuu wa mɛ ti ka dɛna pɔgesi zamesegɔ zi'an la yuuntusere la yuunkɔbesi siwɛi la yuumpiyoobi la anuu (1965) dee yuum le ta tee ka ti ka dɛna bipugeto sukuu kãtɛ la yuuntusere la yuunkɔbesi siwɛi la yuumpiyoopɔi la atã. 

Sukuu kɔma la yɛɛri la wundomaata bun mɔla la soopɛɛla 
kina ba zamesegɔ deo la puan zamesera. Kɔma  la n zameseri sɛla sukuu la puan de la 'Home Economics, Science,  General Arts, Visual Arts, and Business'. Tɔgesebo ti pa'aleba la tara pa'ala kɔma la sukuu la puan dela solemiine.

## Visɔgɔ Lɔgerɔ
Buuri buuri :Girls' schools in Ghana
Buuri buuri :Schools in Ghana
Buuri buuri :Upper East Region
Buuri buuri :Educational institutions established in 1956
Buuri buuri :1956 establishments in Gold Coast (British colony)
Bolgatanga Municipal Assembly

**Bɔlegataŋa 'Bolgatanga Municipa Assembly** pa'asɛ la *district* duma la n pu dɛna pia la anuu n bo saazuo nu'o so'olum, Gaana wa puan. Bɔlega so'olʋm la za'an, Bɔlega tiŋasʋka tiŋa la n de tinkãtɛ gana ba za'a dee me kelum bɔna tiŋasʋka ti ba wi'ira/yi'ira ti 'central'la.

## Viisɔgɔ Lɔgerɔ
Bongo Senior High School

Booŋo kɔmbibesi sukuu kãtɛ de la kɔmbibesi sukuu kãtɛ n boi Gaana saazuo so'olʋm la puan.

1. Vision

Booŋo Kɔmbibesi sukuu kãtɛ la puti'irɛ de la ba lebege pa'alegɔ la zamesegɔ suŋerɛ lɔgerɔ bɔna tiŋa la puan, yire san yese bama dɔla buyi puan. Ba pa'aleba puan, ba kɔrum kɔrum puan, ti pa'aleba la kɔma ta'am lagum tuna ba tuuma suŋa suŋa la pupeelum la nɔyinɛ.

2. Mission

Booŋo Kɔmbibesi sukuu kãtɛ la mission de la ba pa'alɛ kɔma ti ba beere lebege kɔntuula, bɔ'ɔra gilema, tara mi'ilum, tara nu'o tuunɛ la baŋerɛ sɛka n wan ta'am suŋɛ ba ti ba me lagum po tum suŋɛ ti tiŋa la tole miŋa.

3. Sukuu Crest and Motto

Sukuu kãtɛ la n nam bo sɛla de la, mi'ilum n de paŋa ( knowledge is power).

4. Sukuu la tuusum girega girega ( Brief history of the school)

Booŋo Kɔmbibesi sukuu kãtɛ la yuum pɔsɛ la 1 st January, 1991. Sukuu la yuum pɔsɛ dɛna la Booŋo 'Local Authority primary' sukuu. Sukuu la wia Zuo daana ( first headmaster) yuum de la Mr. Asige Simon. Eŋa n yuum boi bini bala tari ta paɛ 2004. Anthony Adimazoya n nyaa de sukuu la Zuo daana 2022 wa puan. Sukuu la yuum pɔsɛ mɛ la pa'aleba banaası la sukuu kɔma pinuu. 

Ba yuum zameseri la General Arts, Home Science la General Science. Ba yuum ta basɛ General Science la zamesegɔ mɛ dee yetı, pa'aleba ka boi n wan pa'ala kɔma la.
Ba yuum le ta pɔsɛ ka pa'alegɔ la 2007/2008 yuunɛ la puan. 

Sukuu kɔma la yuum pɔsɛ yɛɛra la Dɛlemadɛntɔ futo dee sɛba kuri sabelesi dee yuum nyaa ta teɛ yɛɛra pinii 2004/2005 yuunɛ la puan.

Asige Simon n yuum ta sige la, Mr. Akuto Peter n yuum sɔɛ gura nan dɛna sukuu la Zuo daana ti ba yuum nyaa ta tari Mr. Baba- Yarful Samuel wa'am na ti a dɛna sukuu la Zuo daana. 

Sukuu la nyaa de la sukuu katɛ ti sukuu kɔma la basɛba nyaa gã sukuu la puan dee zamesera de ti sukuu kɔma la basɛba me kina zamesera dee kula ba yɛa.

## Viisɔgɔ Lɔgɛrɔ
. schools in Gh.com
.https://www.schoolsingh.com
.https://ghanaschoolsonline.org
Bongo Soe

## '''Pɔsega'''

Tu tari Soe (Suu), Bɔlega so’olum, Bɔlega, Nivɔreŋɔ la Kusaa puan. Sãaba zo'e zo'e pɔti la ɛbega gee ti basɛba me pɔta wɔkimɔ. 	
Booŋo soe boi la Booŋo so'olum (district) la puan paɛ nɛreba tusekɔbesi pinuu la kɔbesinaasi la piyoobi la anaasi (15,464). Tiŋa la tari la nakara anuu tɛngbobe sinaasi puan.
Sɛba n ze’ele Soe dela saama. Yu’urɛ la ze’ele la nɛreba n yuun tuni tunsi'a. Daamin sa, saama yuun kuti mɛ gee zugera, tuna ba tuuma la Soe deo la puan. Kutega la puan ti ba ni ka’a degerɔ n de saasi la basɛ. Zina daarɛ, fu san kɔɛra tiŋa la puan fu wan nyɛ saasi ti la ga samama la zuo. Ba la n ta’asɛ ti ba wi’ira tiŋa  la ti Soe (Suu).

### '''Timbibesi'''
Timbibesi la de la, 
1.	Sanabiisi, 
2.	Soboko, 
3.	Yiduŋɔ, 
4.	Kaaberɛ, 
5.	Akanseriŋa

## '''Yizuto'''
Yizuto sɛba n boi Soe dela Azanwɛ biisi, Akire biisi, la Awuka biisi.

## '''Leebego'''
Booŋo Soe tari la dakatɛ ti nɛreba zo'e zo'e sina ki’ira, dita da’a la. Da’a la diti la dabesa atã daarɛ woo. Ba kooseri la lɔgerɔ zo'e zo'e bini magesi wuu kamantoosi, yaarum, nanzu’usi, kɔlegɔ, la ziirɔ buuri buuri. Ba mɛ kelum kɔɔsa nii, buusi, piisi, nuusi, ki’ini, la nadawɛma. Ba kelum kɔɔsa futo, daam pa'asa. 
Dazaŋa/Davoore daarɛ me koosego la leebego kelum bɔna mɛ. Fum n eere sɛla za’a ti fu da, bii koose dazaŋa daarɛ Soe, fu ta’am kelum koose mɛ bii da. 
Kasa’a: Kamɛŋɛbɔ sa’a zikatɛ boi Soe mɛ ti World Vision duma yuun suŋɛ mɛ ti pɔgesi naanuurɛ sa’ara kamɛŋɛbɔ kɔɔa Gaana tiŋa puan la Solemi tiŋa za’a ti la tɛ’ɛla gee suŋɛra pɔgesi la. Kasa’a zi'an la ka zaɛ la Soe da’a la. La boi la Ayire Clinic (www.ayireclinic.com) nɛŋa la bala. Fu san bɔta ti fu da kamiŋɛbɔ zo'e ta koose, fu ta’am paɛ ba zi'an, da basɛba ta koose.

## '''Gɔŋɔ Zamesegɔ'''
Karendeto zo'e zo'e me kelum bɔna Soe. Basɛba dela: Soe Primary School (A &B), Soe Junior High School, Soe Community Senior High School.

## '''Imma’asum'''
Soe me kelum tara imma’asum weeleŋɔ zi'an bunkatɛ me ti ba tibera nɛreba suŋa suŋa.Asibetin katɛ (Bongo District Hospital) bo la Booŋo gee ti ayima me kelum bɔna Soe dɔla di poore. Ayire Clinic, n de nsɔi n mɛŋa asibetin la Soe Health Centre n de Gɔmena dinɛ. Asibetin bibesi me boi ti ba wi’ira CHPS compound. CHPS compound duma tuuma dela ba dɔla yɛa puan kã’ana gee tibera ba’aduma.

## Viisɔgɔ Lɔgɛrɔ
Wp/gur
Booŋo Asibetin

Booŋo Asibetin de la Asibetin katɛ n bo Booŋo tiŋa la puan dee ti ba wi'ira e tii 'Bongo District Hospital'.
Asibetin wa de la Asibetin sɛka n karegɛ gana Asibetin duma la za'an n boi Booŋo So'olum la puan. Asibetin wa tari budaasi ga'aregɔ zi'a, pɔgesi la Kɔma ga'aregɔ zi'a 

## Viisɔgɔ Lɔgɛrɔ
Bolgatanga Regional Hospital

**Bɔlega Asibetin** de la Gɔmena Asibetin katɛ n boi  Bɔlega Zaarɛ tiŋa puan. Zaarɛ de la timbila diyima n boi Gaana wa saazuo bɔba so'olum (Upper East Region). Asibetin la de la Bɔlega za'a asibetin kãtɛ. Bala la nɛra san bi'ira gee kiŋɛ  asibetin bibesi la puan ti dɔgeta duma la baŋɛ ti ba ka ta'am tibɛ, ba ni ta'asɛ e basɛ la bilam. Bala la nɛreba zo'e zo'e yi'iri di la dɔgekatin. 

Asibetin la yuum pɔsɛ 1946 yuunɛ la puan dɛna la Solemiisi la Nɛresɛba n tuni bɔ'ɔra la imma'asum bisega zi'an. Bɔlegataŋa so'olum la za'a, Bɔlega asibetin la de la asibetin kãtɛ gana asibetin duma la za'a. Bala la ba tiberi la bã'asi zo'e zo'e bini magesi intuulegerɛ, tuba la nyina, kunkɔa la nuurɛ puan ba'asi. Asibetin wa tari la yeleŋo zo'e zo'e ti yeleŋo woo tari la di dɔgeta la nɛɛsi duma ti bɔna bini tibera bã'asi. Yeleŋo duma la asi'a n ŋwana:

Ba tari nini yeleŋo ti nini dɔgeta bɔna bini tibera Nɛresɛba nini n tari dãaŋɔ. Se'em nini n tari dãanseko ti a paɛ bini, ba wan dikɛ magazine ŋwuulɛ baŋɛ sɛla n daani nini,  gee nyaa bo tiim ti a dzi bii vole ti nini le ana suŋa.

Ba tari bilɛɛsi ma'a yeleŋo ti dɔgeta bɔna bibi tibera bilɛɛsi n ka tari imma'asum. Bala la pɔka san dɔgɛ ti bilia la bi'ira, ba ni ta'asɛ ka bilam ti dɔgeta la tibɛ ka. Ba kelum tara dɔgum yeleŋo mɛ bisera dɔgum yɛla. Pɔka bii budaa san san ka dɔgera gee kiŋɛ yelekuŋɔ, ba me wan digesɛ magazin ŋwuulɛ baŋɛ sɛla n ta'asɛ ti a dɔgera la gee pa'alɛ e wan iŋɛ sɛla la sɛla ti dɔgum la wa'am na. Yeleŋkuna kelum bisera pɔgepuusi duma me. Pɔka san puurɛ, ba bisera e bɔ'ɔra e tiim ti a vɔla tara paŋa la imma'asum gura dɔgum. Hali, a san kan ta'am dɔgɛ wuu la n nari se'em la, ba tari dɔgera duma sɛba n zemesɛ tole nɛŋa ti ba wan ŋwaɛ pɔka la puurɛ foe  biã la bii kɔma la gee ti imma'asum bɔna e.

Dagi bala la ma'a gee ba kelum tara bã'aduma gã'aregɔ zi'an mɛ ti sɛba woo n bi'iri kan ta'am bɔna yire gee vɔla tiim la bamɛsi la, ga la bilam ti nɛɛsi duma la dɔgeta duma bisera ba. Kɔma gã'aregɔ zi'an bo mɛ, ti pɔgesi zi'an bɔna gee ti budaasi me zi'an bɔna ti ba tibera ba gura ba ta nyɛ imma'asum ti ba basɛ ti ba kule. Ba kelum tara zi'an diyima ti ba 'emergency ward'. Bilam de la sɛba  ba'asi n muɛ nini ɛɛra tibegɔ kalam kalam  san dagena la see kum la bɔŋa zi'an n bala. 

Sɛla n kelum pa'asɛ de la, ba tari kɔ̃ba zi'an mɛ kɔ'ɔm tibera la kɔ̃ba puan bã'asi ma'a gee me tara pɔgeleŋɔ zi'an ti ba pɛɛra gee maala nɔra.welego duma la za'a tari ba  zuo daana ti ba yi'ira meturɔn bii encharge.

## Viisɔgɔ Lɔgɛrɔ
Bolgatanga Senior High School

**Bolgatanga Senior high School**(**Bɔlegataŋa kɔmbibesi sukuu kãtɛ (BIG BOSS)**)' bo la Upper East Region, Ghana. Bɔlegataŋa kɔmbibesi sukuu katɛ la deti ti ba yi'ira ti 'Bolgatanga Senior High School (BIG BOSS)' la, dela kɔmbibesi sukuu katɛ wia daana bɔna Upper East. Bɔlegataŋa kɔmbibesi sukuu katɛ la yuum pɔsɛ la '15 October,  1970'. Sukuu la yuum pɔsɛ mɛ la kɔma piyopɔi la banuu. Pa'aleba yuum dela pia la ayima deti Mr. Bayala C. J. Yibrul dɛna sukuu la zuo daana 'first Heamaster'. Pa'aleba sɛba n yuum kiŋɛ sukuu ba'asɛ dee bɔna bini pa'ala dela batã deti sɛba n yuum suŋeri ba me nyaa dɛna banii.  

Sukuu la yuum pɔsebɔna la Zuwɔreŋɔ kɔmbibesi sukuu kãtɛ la n nyaa bo zi'a nanana wa. Sukuu wa nyaa bo la Winkogo m bo Talesi Tiŋa puan nanana wa.   

Tuusum pa'alɛ yeti, Bɔlegataŋa kɔmbibesi sukuu kɔma gɔnɔ Kɔ'ɔm ita suŋa mɛ yuunɛ woo puan dɔla la WASSCE Tɛɛsi la Gaana wa zuo kɛleŋerɛ duma puan. Sukuu la n yuum di mi'a 2016/17 Gaana wa aŋwaa dɔɔ gu ɔɔrɔ duma tɛɛsi kɛleŋerɛ la.   

Kɔma sam ba'asɛ sukuu la puan, ba nyaa ni wi'ira ba ti Taŋa Biisi. Sukuu la moto dela: Tu pɛ̃gera Naayinɛ dee na'ara Gaana 'To the Glory of God and the Honour of Ghana'

## Sukuu Postal Address's
Sukuu la dela Gɔmena sukuu, pugeto la budibeto n lagum kina sukuu la puan, sukuu kɔma la basɛba gã la sukuu la puan deti basɛba gã'a bayɛa, sukuu la bisega saŋa '7:30am- 3:30pm' Atenii daarɛ tara paara.Azuma daarɛ. Sukuu la adɛresi dela 'P. O. Box 176 Winkongo, Bɔlegataŋa'.  

## Sukuu Category
Sukuu la pa'asɛ la tansugere wia duma la puan, sesi ti ba yi'ira ti 'category A schools /first class senior High  Schools '.  

Gɔmena daa pɛregɛ sukuu la mɛ ti ba pagɛ ka dɔla la sukuu bia ayima n daa koŋɛ a nyuurɛ ti kɔma la daa gita giri giri sukuu la puan. Gɔmena daa nyaa loe nɛreba ti ba viisɛ la ba baŋɛ sɛla n ta'asɛ kum la girega la.

## Sukuu Zudaanduma

* Bayala C. J. Yibrul
* Mr. Quansah
* E. K. Daraan
* Didacus A Afegra
* Ababu Afelibiek
* Michael Yeinime Monison

## Tuusum
Bolgatanga Senior High School (BIG BOSS) yuum pɔsɛ la 1970  la sukuu kɔma piyopɔi la ba nuu (75) n bo Zuarungɔ tiŋa puan. Pa'aleba duma yuum dela nɛreba pia la ayila: Batã n yuum de pa'aleba sɛba n zamesɛ tɔle nɛŋa ta ba'asɛ dee nyaa mina ba zameseri kɔma se’em nyaa lem na zamesera de ti banii la me yuum pɔ sugera pa'aleba duma la. Sukuu la a zameseri sela n wana: kua yɛla, 'Agriculture', leebego yɛla 'Bussiness', duka yɛla 'Home Economics, General Science la General Art.

## Viisegɔ Lɔgerɔ

6. Wikipedia. org
Booŋo Da'a

Booŋo Da'a de la dakãra la ayima n boi Bɔlega so'olum la puan n boi Gaana saazuo bɔba ti solemiisi wi'ira ti, upper east la.

Da'a la diti la dabesa ata daarɛ woo. Nɛreba ze'eti la yɛa zo'e zo'e la tinsi zo'e zo'e kina bini da'ara gee kɔɔsera.

Da'a la de la dakãtɛ bɔna Booŋo gana dã'asi la za'an n boi Booŋo so'olum la puan dee kelum bɔna Booŋo tiŋasuka deti ba wi'ira ti 'Bongo central' 

## Viisɔgɔ Lɔgɛrɔ
Booŋo MP Duma (Nɛresɛba n tabelɛ di Booŋo kuka la kiŋɛ Gaana Palemɛti)

,Booŋo MP Duma (Nɛresɛba n tabelɛ di Booŋo kuka la kiŋɛ Gaana Palemɛti).
Booŋo de la tiŋa ayima n boi Gaana tinsi la puan. Booŋo kelum dɛna la 'constituencies' la ayima tara nɛra ti ba wi'ira e ti MP  ti a kina Gaana Palemɛti zɛ'ɛta bɔ'ɔra Booŋo duma dee kelum tuna bɔ'ɔra Gaana za'a waabi. Booŋo boi la Gaana tiŋa puan. Boosi ni votum mɛ loe nɛra ayima ti a dɛna ba nɛŋa daana zɛ'ɛta ba na'arɛ kina Gaana Palemɛti tuna bɔ'ɔra ba. Booŋo kelum bɔna la 'Upper East Region ' Gaana puan.

Voteŋo yuum pɔsɛ Booŋo la 1954 yuunɛ la puan. Ba yuun votum ba'asɛ ti Hon. William Atia Amoro n yuun di kuka la. Amoro yuun ze'ele la 'Convention People's Party's (CPP) paati la na'arɛ bɔna Booŋo wa. A yuun tum la 1954 yuunɛ tari ta paɛ 1966 yuunɛ 

1969 yuunɛ voteŋo la, Hon. Azabiri Ayamga n yuun di kuka la. Azabiri yuun ze'ele bo la 'Progress Party' (PP) paati la na'arɛ bɔna Booŋo wa. A yuun tum la 1969 tari paɛ 1972 yuuma la puan 

1979 yuunɛ voteŋo la me, Hon. Asoko Asampambila n yuun di kuka la. Asoko yuun ze'ele bo la 'People's National Convention' (PNC) paati la na'arɛ bɔna Booŋo wa. A yuun tum la 1979 tari ta paɛ 1981. La yuun nyaa paɛ la zi'an ti ba wi'ira ti 'Democracy' la,   'democracy' vuurɛ de la, wara n nyaa boi gu'ura nɛreba la n boi tiŋa la puan la ti nɛra woo ka ta'am tuna eŋa n boti se'em, dee tuna dɔla la wara la. 

Gaana za'a yuun le votum mɛ 1992 yuunɛ la puan ti Hon. Gaaga Akayeri Azitariga yuun di Booŋo kuka la. Gaaga yuun ze'ele bo la 'National Democratic Congress(NDC)' paati la na'arɛ bɔna Booŋo wa. Gaaga yuun tum la 1992 tari ta paɛ 1996 yuuma la. 

1996 voteŋo la, Hon. Simon Alangde Asabo me n yuun di kuka la. Simon yuun ze'ele bo la 'National Democratic Congress' (NDC) paati la na'arɛ bɔna Booŋo wa. Simon yuun tum la 1996 tari paɛ 2000.

2000 voteŋo la, Hon. Albert Abongo me n yuun di kuka la. Abongo yuun ze'ele bo la 'National Democratic Congress' (NDC) paati la na'arɛ bɔna Booŋo wa. Abongo yuun tum la 2000 tari ta paɛ 2016. Sɛba za'an waabi n tabelɛ di Booŋo kuka la, Hon. Abongo n di kuka la yuɛ gaŋɛ ba za'an.  Dee sɛba n wa'am poorum na la ka pa'asɛ bini. 

Gaana za'a le votum mɛ n bo 2016 yuunɛ la ti Hon. Edward Abambire Bawa yuun di kuka la. Bawa tuunsuma zuo, Boosi yuun le malum votum mɛ loe e ti a le lebe Palemɛti ta tum pa'asɛ. Nananewa, Abambire n kelum dɛna Booŋo kuka la zuo daana palemɛti paɛ zina wa.

## Viisɔgɔ Lɔgɛrɔ

Buuri buuri :Gɔmena nalɛgera
Burkina Faso

**Burkina Faso** dela tiŋa n boi Afireka Nɛresabelesi tiŋa zuɔ nuo bɔba

## de kuko/ buuri tuusum

## nɛreba zo'ore

## tiŋa la yahi

## Gɔvena la waraduma

## [[Viisɔgɔ Lɔgɛrɔ]]
Buuri buuri :Daalesum
Buuri buuri :Nɛresabelesi tiŋa
Burkinabé Football Federation

**Burkinabè Football Federation** (French: Fèdèration Burkinabè de Football FBF) de la boole ŋmɛ'a Yizuo m boi Burkina Faso tiŋa puan. 

Ba ɔfisi duma bo la na tinkatɛ n de Ouagadougu la gee ti ba zuudaana me dɛna Dita Sangare.

**NAAŊƆ( history).**

Ba naamɔ di 1959 yuunɛ la puan gee dikɛ di pa'asɛ FIFA la CAF puan 1964  yuunɛ la puan. Ba tari tiŋa la za'a boole ŋmɛ'a lagesegɔ mɛ gee tara Tiŋa za'a yizuo( National teaŋu) ti ba ŋmɛ'ɛra bɔ'ɔra tiŋa la.
 

**Nɛŋa duma.**

•  Zuudaana:  Sita Sangaré

•  Zuudaana podɔla:  Boureima Balima.

•   Ligebiŋera:   Idrissa Kafando.

•   Magazine tuntuna:   Ousmane Savadogo.

•   Budaasi boole ŋmɛ'a pa'ala: [ Paulo Duarte]

•   Miidia Ɔfisa:  Gebriel Nacoulma

•   Yipɛɛbera:  David Yaméogo.

## Viisɔgɔ Lɔgɛrɔ
Business Senior High School

Business Senior High School boi la Tamale, Northern Region, Ghana.

## Sukuu Postal Address

## Sukuu Category

## Viisɔgɔ Lɔgerɔ

Buuri buuri :Wp/Sukuu
Bukere

Buke'ere(Bukere) de la tiŋa n boi Bɔlega (Bolga) so'olum puan. Ba yaaba n de dibuka tinyua ti ba wi'ira ba Adibuka Tinyua Kɔma. Buke'ere dɔgɛ nɛrekãreba mɛ ti ba isege tum tunkãra biŋe ti ba gã, tari ta paɛ zina beere wa. Nɛreba n boi timpaberɛ wa zuo tari la ba tunsuma tiisera ba yɛla. Hali la bam  pugum nyɛlegɛ kaam sige tiŋa yuuma n ka tari kãlɛ la za'an. Fu san paɛ Buke'ere tiŋa la puan, ba boi la to'ore to'ore. Ba tari Apɔka biisi mɛ, tara Abudaa biisi, tara Anambaŋa biisi, la Akummakɛ biisi. Ala'ara biisi me kelum bɔna bini mɛ (Sãaba n yakɛ ta lagum po naɛ la ba zi'an). Tinsi magesɛ wuu; Zaarɛ, Zɔ'ɔbiisi, Tanzui, Atulebabiisi, Dapooretinduŋɔ, Tinɔnsiɔ, la Sui, n kɔgɛ Buke'ere basɛ tiŋasuka.
Ba zaberɛ luŋa yɛɛri la sia, ti na'am luŋa yɛɛra bɔkin.

Nɛrezuto Buke'ere tiŋa puan

Apɔka Akarinyanɛ, Akalureba Atiŋa,  

Akɔrika Akapaŋa, Agandaa Ayameŋa Adakuna Abaa

## Viisɔgɔ Lɔgɛrɔ